Արդարության ու հավասարության սկզբունքները յուրաքանչյուր հասարակության գոյության հիմքերն են։ Որքան բարձր է արդարության պահանջը, եւ կայացած է արդարադատությունը, ինչքան հավասար հնարավորություններ են ստեղծված մարդկանց համար, եւ որքան գնահատված են մարդկանց ունակությունները տվյալ երկրում, այնքան հեշտ ու հաճելի է ապրելը։ Վստահ եմ, որ մարդիկ հենց արդարության պակասից եւ անհավասար պայմաններից են նախեւառաջ արտագաղթում սեփական երկրից եւ գնում են հենց այն երկրներ, որտեղ կան արդարություն եւ հավասար հնարավորություններ։